**İsabəyli Qəşəm İsa oğlu** — şair, nasir, 1986-cı Azərbaycan Yazıçılar Birliyinin üzvü, Azərbaycan Jurnalistlər Birliyinin üzvü (1983).

Həyatı
------

Qəşəm İsabəyli 1948-ci il avqustun 14-də Azərbaycanın Kürdəmir rayonundakı Xəlsə kəndinda ziyalı ailəsində anadan olmuşdur. İbtidai təhsilini Xəlsə kəndində, onbirillik məktəbi qonşu Axtaçı kəndində bitirmişdir (1966). Üç aya yaxın Bakıda metro tikintisində, sonralar isə Xəlsədə işləmişdir. ADU-nun Geoloji-coğrafiya fakültəsinin Coğrafiya şöbəsini bitirmişdir (1967-1972). Kürdəmir rayonunun Axtaçı və Beyi kənd məktəblərində müəllim işləmişdir (1972-1975). Azərbaycan Dövlət Televiziya və Radio Verilişləri Şirkətində ştatdankənar müxbir olmuşdur (1975-1976). C.Cabbarlı adına "Azərbaycanfilm" kinostudiyasında sənədli filmlər birliyində inzibatçi, sifariş filmləri redaktoru vəzifələrində çalışmışdır (1976-1982). "Yazıçı" nəşriyyatında klassik ədəbiyyat və folklor şöbəsində redaktor olmuşdur (1982-1984). "İşıq" nəşriyyatında sifariş ədəbiyyatı redaksiyasının müdiri (1984-1992) işləmişdir. Azərbaycan Respublika Mədəniyyət Nazirliyinin "Şur" nəşriyyatında direktor vəzifəsində çalışmışdır (1992-1998). Bədii-ensiklopedik "Cik-cik" uşaq qəzetinin təsisçisi, naşiri və baş redatorudur (1993-cü ildən). Həmçinin "Şirvannəşr" nəşriyyatının təsisçisi və naşiridir (1996-cı ildən). 1967-ci ildən dövri mətbuatda şeirləri ilə müntəzəm çıxış edir. Rus, Ukrayna, Litva və Latviya ədəbiyyatından tərcümələri vardır. Şeirləri rus, ukrayna, belarus və s. dillərə tərcümə olunmuşdur. 1980-cı ildə "Sovet Azərbaycanı maarifi — 60" mahnı müsabiqəsində mükafata layiq görülmüşdür. "Əkil-bəkil" (poema) kitabı "Ən yaxşı uşaq kitabı" I respublika müsabiqəsində ikinci mükafata layiq görülmüşdür (1989). Aldığı mükafatı şəhidlərin xatirəsinə ucaldılacaq abidə fonduna köçürmüşdür. "Cin" nağıl povesti Bakıda ingilis dilində (Vaqif Qəmbərovun tərcüməsində) kütləvi tirjla nəşr olunmuşdur.

Əsərləri
--------

**Qəşəm İsabəyli**

**Əsərləri:**

1.Balaca-bapbalaca (uşaq şeirləri) B."Gənclik",1982, 72 səh. 7.000 n.

2.Heç nə istəmir ana (şeirlər) B. "Yazıçı", 1983, 76 səh. 6.000 n. 

3.Şam nağılı (poema) B. "Gənclik", 1984, 64 səh. 5.000 n.

4.Əkil-Bəkil (poema) B. "Gənclik", 1987, 72 səh. 3.000 n. 

5.Əkil-Bəkil (poema)B. "İşıq", 1990, 176 səh. 25.000 n. 

6.Üüü... (nağıl, fantastika və povest)B. "Gənclik", 1990, 208 səh. 30.000 n. 

7.Cin (nağıl) B. "Şur",1993, 32 səh. 60.000 n. 

8.The Jinn (ingiliscə) B."Şur",1993, 32 səh. 20.000 n.

9.Nənəm təkdi (poema) B. Cik-Cik, 1995, 48 səh, 6.000 n. 

10.Ömrün Xəlsə çağları (poema) B.Cik-Cik,1996, 16 səh. 2.000 n. 

11.Şamaxı – Şam nağılı (poema) B.Cik-Cik, 1996, 16 səh. 6.000 n. 

12.Qəşəm İsabəyli 50 yaşında B. Şirvannəşr, 1998, 66 səh. 500 n. 

13.Üüü... (fantastic povest) B.Şirvannəşr, 2000, 64 səh. 600 n. 

14.Elnur, Əkil və onların başına gələnlər (nağıl-povest). B.Şirvannəşr, 2000, 52 səh. 500 n. 

15.Ay külək, nə əsirsən (uşaq və yeniyetmələr üçün şeirlər) B.Şirvannəşr, 2002, 52 səh. 500 n. 

16.Üüü... B.Şirvannəşr, 2003, 64 səh. 500 n. 

17. Elnur, Əkil və onların başına gələnlər B.Şirvannəşr, 2004, 52 səh. 500 n. 

18. Ay külək, nə əsirsən B.Şirvannəşr, 2004,52 səh. 500 n. 

19.Bir qəlbin məhəbbət etirafları. B.Şirvannəşr, 2006, 52 səh. 2150 n. 

20. Samur at minir (uşaq hekayələri) B. Şirvannəşr, 2006, 40 səh. 2000 n. 

21.Bir qarıyla bir qoca... (satira) B.Şirvannəşr, 2006, 40 səh. 1000 n. 

22. Avropa dəbi, dar şalvarlar... B. Şirvannəşr, 2007, 1000 n.

23.Ölü bilər, mən bilərəm B. Şirvannəşr, 2008, 232 səh. 1000 n. 

24.Nənəm təkdi (poema) B. Şirvannəşr, 2008, 84 səh. 1000 n. 

25.Bu şəhər mənə göz dağı olub. (memuarlar) B. Şirvannəşr, 2011, 192 (fotolarla) səh. 355 n.

26.Ууу… (сказка-фантастика) (rusca).B. Şirvannəşr, 2011, 96 səh. 500 n.

27.Мы старые кавказцы… (rusca. Biz  - qoca qafqazlılar). B. Şirvannəşr, 2011, 80 s. 500 n.

28. İii… aaa… (nağıl). B. Şirvannəşr, 2014, 56 səh. 1000 n.

29.Осел сын Осла… (сказка). B. Şirvannəşr, 2014, 60 səh. 500 n.

30.Aclıq dərsi (hekayə), B. Şirvannəşr, 2014, 16 səh. 300 n.

31.The lesson of "Hunger". B. Şirvannəşr, 2014, 16 səh. 500 n.

32.Leyləyin intiqamı (şeirlər, hekayələr, nağıllar). B. Şirvannəşr, 2015, 128 səh. 1000 n.

33.Boz cücələrlə məşhur Oğrubaşı Qara Pişiyin ölüm-dirim savaşı. B. Şirvannəşr, 2015, 32 səh. 2000 n.

34.Boo… Hooo… (sniveller) (ingiliscə). B. Şirvannəşr, 2018, 158 səh. 300 n.

35.Qəşəm İsabəyli – Əsərləri toplusu, (2 cilddə) 1-ci cild. B. Şirvannəşr, 2022, 704 səh. 300 n.

36.Beş hərflik faciə (hekayələr,novellalar, əfsanələr və nağıl-povest). B. Şirvannəşr, 2022, 172 s. 500 n.

37.Beş Harflik Facia (hikayeler. Çevirən – İmdat Avşar). Türkiyə, Tedev yayınları. 2022, 120 səh.

38.İlk məhəbbətin intiqamı (hekayələr, novellalar və povest). B. Şirvannəşr, 2024, 224 s. 300 n.

**MAHNI TOPLULARI**

38. Q.İsabəyli, O.Rəcəbov "Anam, nənəm, bir də mən". B. Şirvannəşr, 2004, 24 səh. 300 n.

39. Q.İsabəyli, O.Rəcəbov "Çörək haqqında nəğmələr". B. Şirvannəşr, 2004, 16 səh. 500 n. 

40. Q.İsabəyli, O.Rəcəbov "Çörək haqqında nəğmələr". B. Şirvannəşr, 2009, 98 səh. 600 n. 

*41.* **Toplu.** *Bəstəkar Oqtay Rəcəbov. – Sözləri: Qəşəm İsabəyli, İsgəndər Etibar və Fəxrəddin Mey­dan­lının. "İlahi nəğmələr". B. Şirvannəşr, 2006, 40 səh. 200 n.*

**ANTOLOGİYA**

**42. "**Azərbaycan uşaq ədəbiyyatı antologiyası". 2 cilddə. 2-ci cild. B. "Renessans – A" nəşriyyatı, 2016 Q.İsabəyli (səh. 341-356 ) 

**TƏRCÜMƏ**

43. S.Şenkman, Biz kişilər... (Ruscadan tərcümə, Hacıbala Bədəlli ilə), Bakı, "İşıq", 1988, 35.000 n

**Q.İSABƏYLI HAQQINDA**

***Aysel Xəlilova.*** *"**Qəşəm İsabəyli" (**"Azərbaycanın görkəmli uşaq yazıçıları" seriyasından. Respublika Təhsil Nazirliyinin Elmi-metodik şurasının "Azərbaycan dili və ədəbiyyatı bölməsinin qərarı ilə). B. Şirvannəşr, 2011. 260 səh. 300 n.*

Tərcümələri
-----------

(ruscadan)

1. S.Şenkman. Biz kişilər. Bakı: İşıq, 1988, 256 səh. (şərikli).

Xarici keçidlər
---------------

* Azərbaycanın görkəmli uşaq yazıçısı Qəşəm İsabəylinin anadan olmasının 65 illiyi münasibətilə "Qəşəm İsabəyli Azərbaycanın görkəmli müasir uşaq yazıçılarından biri kimi" (metodiki vəsait)PDF (clb.az)
* Qəşəm İsabəyli - Uşaq şeirləri (edebiyyatqazeti.az)
* Qəşəm İsabəyli Andersen Fəxri Diplomuna layiq görülüb (alpaninfo.com)